Document ID: 32006D0024

KOMISJONI OTSUS,
20. jaanuar 2006,
millega muudetakse teist korda otsust 2005/710/EÜ, milles käsitletakse teatavaid kaitsemeetmeid seoses kõrge patogeensusega linnugripi kahtlusega Rumeenias
(teatavaks tehtud numbri K(2006) 62 all)
(EMPs kohaldatav tekst)
(2006/24/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 18 lõiget 7,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (2) eriti selle artikli 22 lõiget 6,
ning arvestades järgmist:
(1)
Lindude gripp on väga nakkav kodulindude ja muude lindude haigus, põhjustades suremust ja häireid, mis võivad kiiresti omandada episootilised mõõtmed, kujutada tõsist ohtu loomade ja inimeste tervisele ning vähendada järsult kodulinnukasvatuse tasuvust. On olemas oht, et haigustekitajad levivad eluslindude ja linnulihatoodete rahvusvahelise kaubanduse teel.
(2)
Rumeenia teatas 12. oktoobril 2005 komisjonile ühe kodulindudega seotud kliinilise juhtumi käigus kogutud linnugripiviiruse (Aasia tüvi) isoleerimisest. Seepärast võttis komisjon 13. oktoobril 2005. aastal vastu otsuse 2005/710/EÜ, milles käsitletakse teatavaid kaitsemeetmeid seoses kõrge patogeensusega linnugripi kahtlusega Rumeenias. (3)
(3)
Kõnealust otsust muudeti, et jaotada Rumeenia kodulinnuliha ja kodulinnulihatoodete importimisel ühendusse piirkondadeks, arvestades sealjuures, et Rumeenias esines Aasia tüvega linnugripiviiruse puhanguid ainult Doonau deltas.
(4)
Uued haiguspuhangud on esinenud Rumeenia territooriumi nakkusvabaks peetud osas. Rumeenia piirkonda, millest peaks kodulinnuliha ja kodulinnulihatoodete import ühendusse siiski olema keelatud, tuleks seepärast laiendada, et hõlmata Karpaatidest itta ja lõunasse jääv riigi kõnealune piirkond.
(5)
Kuna Rumeenia on kinnitanud haiguse esinemist oma territooriumil, tuleks kõnealust asjaolu arvestades muuta otsuse 2005/710/EÜ pealkirja.
(6)
Seepärast tuleks otsust 2005/710/EÜ vastavalt muuta.
(7)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2005/710/EÜ muudetakse järgmiselt.
1.
Pealkiri asendatakse järgmisega:
2.
Lisa asendatakse käesoleva otsuse lisas esitatud tekstiga.
Artikkel 2
Liikmesriigid võtavad käesoleva otsuse järgimiseks vajalikud meetmed ning avaldavad need. Nad teatavad sellest viivitamata komisjonile.
Artikkel 3
Käesolev otsus on adresseeritud liikmesriikidele.
Brüssel, 20. jaanuar 2006

Labels: 3
17
18
6